"Mhux minnu li sabu ħames pustiera infettati" – MaltaPost Fl-aħħar sigħat MaltaPost ċaħdet kitba li bdiet tinxtered fuq is-siti soċjali li kienet tappella lill-pubbliku biex minn għada ħadd ma jaqbad il-posta b'idejh u jħalli jumejn biex jiftaħha minħabba li kienu sabu ħames pustiera pożittivi għall-COVID-19. Intant dan ma kienx l-unika messaġġ mhux veritier hekk kif ilbieraħ filgħaxija bdew jinxterdu xnigħat li fis-7:00 p.m id-Deputat Prim Ministru u Ministru tas-Saħħa Chris Fearne kien se jindirzza konferenza tal-aħbarijiet b'rabta mas-sitwazzjoni tal-pandemija f'Malta.